
Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/694/ 28 noiembrie 2002 

A V I Z

asupra proiectului de Lege pentru aprobarea Ordonanţei de urgenţă a Guvernului nr. 152/2002

privind organizarea şi funcţionarea societăţilor comerciale de turism balnear şi de recuperare


Cu adresa nr.593 din 18 noiembrie 2002, în conformitate cu prevederile art.89 şi 107 din Regulamentul Camerei Deputaţilor, Comisia pentru sănătate şi familie a fost sesizată cu avizarea, în procedură de urgenţă, a  proiectului de Lege pentru aprobarea Ordonanţei de urgenţă a Guvernului nr. 152/2002 privind organizarea şi funcţionarea societăţilor comerciale de turism balnear şi de recuperare.


În şedinţa din 27 noiembrie 2002, Comisia pentru sănătate şi familie a hotărât avizarea favorabilă a proiectului de Lege pentru aprobarea Ordonanţei de urgenţă a Guvernului nr. 152/2002 privind organizarea şi funcţionarea societăţilor comerciale de turism balnear şi de recuperare, numai cu condiţia adoptării următoarelor  amendamente :

Nr.

crt.
Articolul

(textul iniţial )
Amendamentul propus

(autorul)

Text adoptat de comisie
Motivare

0.
1.
2.
3.

1.
Titlul legii

“Ordonanţa de urgenţă a Guvernului  privind  organizarea şi funcţionarea societăţilor comerciale de turism balnear şi de recuperare”


Se propune ca titlul legii să se reformuleze, după cum urmează:

“Ordonanţa de urgenţă a Guvernului  privind  organizarea şi funcţionarea societăţilor comerciale de turism balnear “

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei  (Grupul Parlamentar al PSD )  , doamna dep.dr.Ana Florea (Grupul Parlamentar al Minorităţilor Naţionale) şi Ministerul Sănătăţii şi Familiei .
Tratamentul balnear de recuperare este reglementat în Legea nr.343/2002 pentru aprobarea Ordonanţei Guvernului nr. 109/2000 privind staţiunile balneare, climatice, balneo-climatice şi asistenţa medicală balneară şi de recuperare.



2.
Art.1.

“Art.1. – (1) În sensul prezentei ordonanţe de urgenţă, societatea de turism balnear şi de recuperare este acea societate comercială, constituită conform Legii nr.31/1990 privind societăţile comerciale, republicată, cu modificările şi completările ulterioare, care prestează cumulat servicii de cazare, alimentaţie publică, tratament balnear şi de recuperare folosind factori naturali de cură şi agenţi fizici terapeutici, denumită în continuare societate.

(2) Societatea poate desfăşura şi alte activităţi prevăzute în actul constitutiv.

(3) Pentru prestarea serviciilor de tratament balnear şi de recuperare societatea poate să angajeze personal medical şi paramedical sau să încheie contracte de parteneriat cu următoarele structuri medicale:

a) Institutul Naţional de Recuperare, Medicină Fizică şi Balneoclimatologie;

b) unităţi sanitare cu personalitate juridică în subordinea direcţiilor de sănătate publică, precum spitale de recuperare, sanatorii balneare şi de recuperare, secţii de profil din spitale, centre medicale balneare şi de recuperare, ambulatorii de recuperare-reabilitare din staţiunile balneoclimatice;

c) cabinete medicale de specialitate;

d) unităţi sanitare de profil din subordinea altor ministere sau instituţii, autorizate şi acreditate conform legii.”
Se propune ca art.1 să se reformuleze, după cum urmează:

Art.1. – (1) În sensul prezentei ordonanţe de urgenţă, societatea de turism balnear  este acea societate comercială, constituită conform Legii nr.31/1990 privind societăţile comerciale, republicată, cu modificările şi completările ulterioare, care prestează cumulat servicii de cazare şi alimentaţie publică, denumită în continuare societate.

(2) Nemodificat.

(3) Pentru prestarea serviciilor de tratament balnear şi de recuperare societatea încheie contracte de parteneriat cu următoarele unităţi medico-balneare:

a) Nemodificat.

b) Nemodificat.

c) cabinete medicale de specialitate, în condiţiile legii ;

d) Nemodificat.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.dr.Ion Luchian (Grupul Parlamentar al PNL) , dl.dep.Dan Ionescu (Grupul Parlamentar al PSD) , doamna dep.Constanţa Popa (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) , dl.dep.dr.Constantin Florentin Moraru (Grupul Parlamentar al PSD )  şi Ministerul Sănătăţii şi Familiei .


Pentru respectarea prevederilor art.14 din Legea nr.629/2001 care prevede că unităţile medico-sanitare cu personalitate juridică , care se înfiinţează potrivit Legii nr.31/1990 privind societăţile comerciale, trebuie să aibă obiect unic de activitate şi anume furnizarea de servicii medicale. În plus activitatea de asistenţă medicală balneară şi de recuperare este reglementată prin Legea nr.343/2002 pentru aprobarea Ordonanţei Guvernului nr. 109/2000 privind staţiunile balneare, climatice şi balneoclimatice şi asistenţa balneară şi de recuperare.

Conform art.14 alin.(2) şi art.15 din Legea nr.343/2002 pentru aprobarea Ordonanţei Guvernului nr. 109/2000 privind staţiunile balneare, climatice şi balneo-climatice şi asistenţa medicală balneară şi de recuperare, personalul medical îşi desfăşoară activitatea numai în unităţi medico-sanitare. Totodată Legea nr.629/2001 pentru aprobarea Ordonanţei Guvernului nr. 124/1998 privind organizarea şi funcţionarea cabinetelor medicale precizează la art.1 alin.(1) şi (3) că asistenţa de recuperare se face în cadrul cabinetului medical, de către medicul, care prin natura profesiei liberale, nu poate activa decât în cadrul cabinetului medical.

3.
Art.3

“Art.3. – Când societatea încheie direct contracte de prestări servicii turistice şi de tratament balnear şi de recuperare cu beneficiari interni şi externi, inclusiv cu casele de asigurări de sănătate şi alte structuri de asigurări sociale legal constituite din ţară şi străinătate, aceasta trebuie să îndeplinească următoarele condiţii:

a) structura de primire turistică cu funcţiuni de tratament balnear şi de recuperare aflată în proprietatea sau, după caz , în folosinţa societăţii îndeplineşte criteriile de funcţionare stabilite de Ministerul Sănătăţii şi Familiei pentru ambulatoriu de specialitate;

b) societatea are în mod obligatoriu un director medical, de profesie medic, care va coordona activitatea bazei de tratament.”
Se propune ca art.3 să se reformuleze, după cum urmează :

“Art.3. – Când societatea prestează   servicii turistice şi de tratament balnear şi de recuperare pentru beneficiarii interni şi externi, structura de primire turistică cu funcţiuni de tratament balnear şi de recuperare aflată în proprietatea sau după caz în folosinţa societăţii îndeplineşte criteriile de funcţionare stabilite de Ministerul Sănătăţii şi Familiei pentru ambulatoriu de specialitate.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Dan Ionescu (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale)  şi Ministerul Sănătăţii şi Familiei .


În conformitate cu Legea nr.145/1997 privind asigurările sociale de sănătate, casele de asigurări de sănătate nu pot încheia contracte de furnizare de servicii medicale decât cu unităţi sanitare recunoscute de lege. Societăţile de turism nu intră în această categorie.

Nu este necesară această precizare deoarece Legea nr.343/2002 pentru aprobarea Ordonanţei Guvernului nr. 109/2000 privind staţiunile balneare, climatice şi balneoclimatice stabileşte cu claritate modul de desfăşurare a acestei activităţi.



4.
Art.4

“Art.4. – Acreditarea şi controlul bazelor de tratament din cadrul societăţilor comerciale de turism balnear şi de recuperare se realizează de către Ministerului Sănătăţii şi Familiei , în condiţiile legii.”
Se propune reformularea art.4 , după cum urmează:

“Art.4. – Autorizarea, coordonarea şi controlul bazelor de tratament se realizează de către Ministerul Sănătăţii şi Familiei , în condiţiile legii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Dan Ionescu (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale) .


Pentru corelare cu Legea nr.343/2002 pentru aprobarea Ordonanţei Guvernului nr. 109/2000 privind staţiunile balneare, climatice şi balneoclimatice.



5.
Art.5.

“Art.5. – Articolul 15 din Ordonanţa Guvernului nr. 124/1998 privind organizarea şi funcţionarea cabinetelor medicale, republicată în Monitorul Oficial al României , Partea I, nr.568 din 1 august 2002, se completează cu un nou alineat, alin.(3), cu următorul cuprins:

“(3) Prevederile alin.(1) şi (2) nu se plică societăţilor comerciale de turism balnear şi de recuperare”.
Se propune  să se elimine.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Dan Ionescu (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale) .
Textul iniţial face referire la art.14 din Legea nr.629/2001 pentru aprobarea Ordonanţei Guvernului nr. 124/1998 privind organizarea şi funcţionarea cabinetelor medicale ( şi nu la art.15 aşa cum e prevăzut în art.5 din proiectul de lege),  care prevede care sunt condiţiile de funcţionare a unei unităţi medico-sanitare cu personalitate juridică, constituite conform Legii nr.31/1990 şi care au ca obiect unic de activitate acordarea de servicii medicale. Se propune eliminarea art.5 din proiectul de lege pentru corelarea cu amendamentele propuse de comisie şi pentru respectarea legislaţiei existentă în domeniu, care este în vigoare şi este funcţională.

                   PREŞEDINTE,                                                                                                        SECRETAR,

 DEP.ACAD.PROF.DR.MIRCEA IFRIM                                                                   DEP.FARM.ION BURNEI

